
PARLAMENTUL ROMÂNIEI

CAMERA DEPUTAŢILOR

Comisia pentru politică economică,

 reformă şi privatizare

Bucureşti, 

Nr. 21/470/19.06.2002





AVIZ

asupra propunerii legislative privind încasarea impozitelor, 

taxelor şi contribuţiilor bugetare de la agenţii economici.
În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare cu   propunerea legislativă privind încasarea impozitelor, taxelor şi contribuţiilor bugetare de la agenţii economici,  trimisă cu adresa nr. 105 din 27.05.2002.

La întocmirea prezentului  aviz, comisia a avut în vedere avizul nr.660/22.04.2002 al Consiliului Legislativ şi  punctul de vedere al Guvernului.

Propunerea legislativă are ca obiect de reglementare o nouă modalitate de încasare a obligaţiilor financiar-fiscale ale agenţilor economici, care, în opinia iniţiatorului, ar permite statului să încaseze la termen impozitele,taxele şi contribuţiile care îi sunt datorate de către aceştia.
Potrivit prevederilor art. 60 din Regulamentul Camerei Deputaţilor, membrii comisiei au examinat această propunere legislativă  în şedinţa din 19 iunie 2002.

La dezbaterea propunerii legislative în conformitate cu prevederile art. 51 şi 52 din Regulamentul Camerei Deputaţilor, a participat iniţiatorul: domnul deputat Gheorghe Marcu. 

            La lucrările comisiei au fost prezenţi 28 deputaţi, din totalul de 31 de membri ai comisiei.

În urma dezbaterilor, membrii  comisiei  au  hotărât,  cu 20 voturi  pentru, 5 împotrivă şi 3 abţineri, respingerea propunerii legislative. 

   
PREŞEDINTE,

       Dan Radu Ruşanu

                                         

SECRETAR,

                                        
  Lucia Cornelia Lepădatu                            

                                                                                      

                                                                                                     Expert parlamentar










     Ştefan Condeescu 

